Qezaya Pêrtagî ya Dêrsimî de vejîyabi werte ke xeylêk domanî raştê îstîsmarê cînsî ameyî. Kesê ke îstîsmarî ra ameybî destbendkerdene înan ra Ahmet Oguzo ke serbest ame veradayene xo kişt.
Qezaya Pêrtagî ya Dêrsimî de vejîyabi werte ke xeylêk domanî raştî îstîsmarê cînsî ameyî. Îstîsmarkeran ra hîrê kesî ameyî tepiştene. Înan ra Harun Yildirimo ke domananê lajan rê îstîsmarê cînsî kerd û bi telefonî dîmenê ci antî îfadeyê xo de îdîa kerd ke Ahmet Oguzo ke qeza de ciwîyeno ê zî domanêk rê îstîsmarê cînsî kerd. Ahmet Oguzo ke ame destbendkerdene îdîayî red kerdî û mehkeme de saba ke derheqê ci de kanitî çîn ê sebest ame veradayene.
Goreyê zanayîşanê ke ameyî girewtene Oguz vizêr saetanê şanî de bostanê xo de xo eşt dar. Meyîtê Oguzî hetê merdimanê ci ra ame vînayene û semedê otopsî ame berdenê bi Meletî. Derheqê babete de cipersayîş ame destpêkerdene.
